**УТВЪРДИЛ:**

**ИНЖ. ИВАН ТОТЕВ**

**КМЕТ НА ОБЩИНА ПЛОВДИВ:**

**ДОКУМЕНТАЦИЯ ЗА УЧАСТИЕ В ОБЩЕСТВЕНА ПОРЪЧКА – ДОГОВОРАНЕ БЕЗ ОБЯВЛЕНИЕ ПО РЕДА НА ЧЛ. 90, АЛ. 1, Т. 1 ОТ ЗОП, С ПРЕДМЕТ:**

**„Закупуване и доставка на фотостудио и друга аудиовизуална техника и провеждане на обучения”**

# І. ОБЩИ УСЛОВИЯ и административни изисквания

## 1. Възложител:

Възложител на настоящата обществена поръчка е **община Пловдив** в качеството й на бенефициент по Договор за безвъзмездна финансова помощ с Министерство на културата с регистрационен № 24-10М2-2 от 29.04.2015г., проект "Дигитално културно-историческо наследство на община Пловдив", изпълняващ се в рамките на Програма БГ08 „Културно наследство и съвременни изкуства”, мярка 2 „Документиране на културната история“, съфинансирана  по Финансов механизъм 2009-2014 на Европейското икономическо пространство.

***Административен адрес:*** гр. Пловдив, пл. ”Стефан Стамболов” №1

***Интернет адрес***: [www.plovdiv.bg](http://www.plovdiv.bg),

***Профил на купувача:*** <http://op.plovdiv.bg/>

## 2. Правно основание за възлагане на процедурата:

Възложителят открива настоящата процедура за възлагане на обществена поръчка на основание чл. 90, ал. 1, т. 1 от ЗОП.

## 3. Наименование на поръчката:

**„Закупуване и доставка на фотостудио и друга аудиовизуална техника** **и провеждане на обучения”.**

## 4. Административни изисквания:

**4.1.** Участник в настоящата процедура може да бъде всяко българско или чуждестранно физическо или юридическо лице, както и техни обединения, които отговарят на условията, посочени в ЗОП и предварително обявените от възложителя условия.

**4.2.** Всеки участник в процедурата има право да представи само една оферта. Не се предоставя възможност за представяне на варианти в офертите.

**4.3.** Възложителя отстранява от участие в настоящата процедура всеки участник, за когото е налице някое от обстоятелствата, посочени в чл. 47, ал. 1 и ал. 5 от ЗОП. Участниците са длъжни в процеса на провеждане на процедурата да уведомяват възложителя за всички настъпили промени в посочените обстоятелства в 7-дневен срок от настъпването им. При подаване на офертата за участие, всеки участник удостоверява липсата на посочените обстоятелства с декларация, която се подава от лицата, съобразно чл. 47, ал. 4 от ЗОП.

**4.4.** Комисията предлага за отстраняване от участие в процедурата всеки участник за когото е налице нарушение на забраната по чл. 8, ал. 8, т. 2 от ЗОП.

**4.5.** В случай, че участникът предвижда използването на подизпълнители следва да се има предвид, че за подизпълнителите се прилагат изискванията на чл. 47, ал. 1 и ал. 5 от ЗОП. Ако участника, избран за изпълнител на поръчката е декларирал използването на подизпълнители, то при сключване на договора за възлагане на същата се прилагат изискванията на чл. 45а и чл. 45б от ЗОП.

# ІІ. ОПИСАНИЕ НА ПРЕДМЕТА НА обществената ПОРЪЧКА

## 1. Описание:

**1.1.** Дейностите, предмет на поръчката, включват доставка на:

** ***1*** *(един) вид фотоапарат – тяло + памет – 6 бр.;*

** ***1*** *(един) вид обектив– 6 бр.;*

** ***1*** *(един) вид статив– 6 бр.;*

** ***1*** *(един) вид синхронизатор и дистанционно– 6 бр.;*

** ***1*** *(един) вид светкавица– 6 бр.;*

** ***1*** *(един) вид филтри– 6 бр.;*

** ***1*** *(един) вид батерия– 6 бр.;*

** ***1*** *(един) вид зарядно– 6 бр.;*

** ***1*** *(един) вид студиен комплект-6 бр.;*

** ***1*** *(един) вид фон (три цвята)- 6 бр.;*

** ***1*** *(един) вид фонова система с три оси- 6 бр.;*

** ***1*** *(един) вид дигитален фотоапарат-1 бр.;*

** ***1*** *(един) вид дигитална видеокамера-1 бр.;*

** ***1*** *(един) вид диктофони-3 бр.;*

**1.2.** Изпълнението на поръчката следва да се реализира в съответствие с техническите спецификации на възложителя, както и съгласно приложимото действащо законодателство.

**1.3.** Условията, при които ще се реализира предметът на поръчката, правата и задълженията на страните, са подробно разписани в проекта на договор – Образец № 11.

**1.4.** Резюме на проект „Дигитално културно-историческо наследство на община Пловдив”:

Проектът „Дигитално културно-историческо наследство на община Пловдив” цели дигитализация на движимото и недвижимото културно-историческо наследство (КИН) от фондовете на най-важните културни институции на територията на община Пловдив – Народна библиотека „Иван Вазов“, Регионален исторически музей – Пловдив, Регионален етнографски музей - Пловдив, Регионален археологически музей, Общински институт „Старинен Пловдив“ и Градска художествена галерия – Пловдив. Заедно с Община Пловдив, културни институции ще извършат дигитализация на част от многобройните културни обекти, с които Пловдив разполага; дигитализация, която към момента на кандидатстване не е правена от такъв масов характер на територията на община Пловдив – 50 000 обекта на богатото културно-историческо наследство на община Пловдив; 10 % от дигитализираните обекти ще бъдат част от ромската култура.

В рамките на проекта ще бъдат изградени два дигитални центрове и четири мобилни дигитални станции, които ще извършват дейностите свързани с реализация на целите на поректа. Проектът има и силно иновативен характер, тъй като ще бъде проведена етнографска експедиция в ромски квартали с цел документиране на ромски културни обекти; експедиция, която не е правена до момента на територията на град Пловдив. Респективно, многобройните ромски обичай и традиции ще бъдат документирани за бъдещите поколения. За целта на дигитализацията ще бъде назначен персонал от четиринадесет експерта – седем експерта „КИН“ и седем експерта „Дигитализация”. Целевите групи, дефинирани в проектното предложение са изследователи, студенти, музейни и научни специалисти; културните и научни институции в Пловдив; лица, интересуващи се от културно наследство; трайно безработни младежи, които ще бъдат обучени да провеждат дигитализация, като поне 10 % от тях ще бъдат от ромски произход; жителите на град Пловдив, които ще се запознаят по-добре със своята културна история.

Целта на проектното предложение е дигитализация на движимото и недвижимо културно-историческо наследство от фондовете на някои от най-важните културни институции на територията на община Пловдив. Предвижда се да бъдат дигитализирани фондовете и колекциите на НБ „Иван Вазов”, ОИ „Старинен Пловдив”, РИМ, РАМ, РЕМ и Градската художествена галерия. Предвижда се поне 10% от дигитализираното съдържание да бъде свързано с ромското наследство.

Ще се създадат два дигитални центъра, което е гаранция за устойчивост на процеса на дигитализация на културното наследство в град Пловдив. В тези центрове персоналът на културните институции-партньори по проекта, както и младежи от ромски произход, ще бъдат обучавани да провеждат самата дигитализация.

Дигитализацията на културно-историческото наследство намиращо се във фондовете и колекциите на културните институции в Пловдив изисква закупуването на ново оборудване.

В стационарния дигитален център разположен в РНБ "Иван Вазов" ще се извършва дигитализацията на книги и документи, докато центърът в ОИ "Старинен Пловдив" ще извършва триизмерна дигитализация на артефакти от колекцията на къщите музеи в Стария град. В стационарните дигитални центрове ще се извършва и допълнителната обработка и съхранението на вече дигитализираните единици. За тази цел там ще бъдат разположени и сърварите, които се предвижда да бъдат закупени по проекта. В дигиталния център разположен в библиотеката ще се дигитализират основно книги и документи, като някои от тях са уникални и ценни издания, ръкописи, карти. Поради има необходимост от закупуването на широкоформатни цветни скенери А0, както и от други специализирани скенери за книги и документи. В другия стационарен дигитален център и в мобилните станции за дигитализация, разположени в културните институции партньори по проекта, ще се извършва както сканиране на книги и документи, така и треизмерно сканиране на експонати от колекциите и дигитално фотографиране на картини. За целта трябва да се закупят 3D сканиращи устройства, както и лаптопи подходящи за графични програми.

Провеждането на обучението на експертите „КИН“ и „Дигитализация“ ще се извърши в продължение на 1 месец, с цел да подобри техните умения и компетенции, необходими за правилна употреба на техниката, доставена в резултат на сключения договор от настоящата обществена поръчка.

Персоналът в културните институции, които са партньори по проекта се нуждае от нови умения, за да работи по провеждането на дигитализацията. Необходимата квалификация включва технически способности, умения за дизайн, познаване на техники за обучение на потребителите и др.

Избраният изпълнител на обществената поръчка, следва да проведе обучение на експерти „КИН“ /7 броя експерти/ и „Дигитализация“ /7 броя експерти/ в сферата на дигитализацията на културното наследство, чиято форма и програма ще бъде предварително съгласувана с Ръководителя на проекта;

## 2. Финансови условия:

**2.1.** Източник на финансиране на обществената поръчка са средствата предоставени на Бенефициента – община Пловдив по Договор за безвъзмездна финансова помощ с Министерство на културата с регистрационен № 24-10М2-2 от 29.04.2015г., проект "Дигитално културно-историческо наследство на община Пловдив", изпълняващ се в рамките на Програма БГ08 „Културно наследство и съвременни изкуства”, мярка 2 „Документиране на културната история“, съфинансирана  по Финансов механизъм 2009-2014 на Европейското икономическо пространство.

**2.2.** *Лимитни стойности:* В бюджета на проекта и техническите спецификации са посочени прогнозни стойности, които се явяват лимитни за съответните дейности по поръчката, а именно **– 44 288,88 лв. без ДДС**

***Забележка:*** *Общата стойност на всяка от дейностите се получава като произведение на брой единици и единична цена, като посочените в настоящата документация стойности, за видовете оборудване, също са лимитни.*

## 3. Договор и срокове на изпълнение:

**3.1.** Възложителят сключва писмен договор за възлагане на обществената поръчка с участника, определен за изпълнител в резултат на проведената процедура. Преди подписване на договора участникът, определен за изпълнител следва да представи следните документи:

* *Гаранция за изпълнение (съгласно посоченото в решението за обществената поръчка и проекта на договор);*
* *Документи от съответните компетентни органи за удостоверяване липсата на обстоятелствата по чл. 47, ал. 1, т. 1-4 и ал. 5 от ЗОП, освен когато законодателството на държавата, в която е установен, предвижда включването на някое от тези обстоятелства в публичен безплатен регистър или предоставянето им безплатно на възложителя;*

**3.2.** Срокът за изпълнение на предмета на договора, сключен в резултат от настоящата обществена поръчка, е определен съгласно офертата на изпълнителя в календарни дни, считано от датата на изпращане на възлагателно писмо за стартиране на изпълнението.

**3.3.** Срокът на действие на договора, сключен в резултат от настоящата процедура не може да бъде по-дълъг от 30.04.2017 година.

# ІІІ. критерии за подбор

## 1. Минимални изисквания за технически възможности и квалификация:

* Участникът трябва да притежава опит в извършването на доставки, сходни или еднакви с предмета на поръчката, поради което следва през последните три години, считано от датата на подаване на офертата си за участие, да е изпълнил минимум две доставки на оборудване, сходно с оборудването, предмет на настоящата обществена поръчка.
* Участникът следва да е внедрил система за управление на качеството ISO 9001, чийто обхват да включва асемблиране/ производство, сервиз и търговия на офис техника или негов еквивалент свързан с търговия на офис техника.

## 2. Доказване съответствието на участниците с критериите за подбор:

**1.** Участника следва да представи списък *(осн. чл. 51, ал. 1, т. 1 от ЗОП)* на доставките, които са еднакви или сходни с предмета на поръчката, за която участникът подава оферта, изпълнени през последните 3 години, считано от датата на подаване на офертата за участие. Списъка се представя в оригинал, подписан и подпечатан от участника. В списъка се посочват стойностите, датите и получателите на услугите и към него следва да бъдат приложени удостоверения за добро изпълнение на посочените в списъка доставки. Участникът преценя кои от изброените в чл. 51, ал. 4 от ЗОП документи и/или информация да представи, така че от тях да е видно изпълнението на минимално изискуемия от възложителя обем и вид доставки.

**2.** Участникът следва да представи *(осн. чл. 51, ал. 1, т. 13 и т. 6 от ЗОП)* сертификати, които удостоверяват съответствието на кандидата или участника със стандарти за системи за управление на качеството.

**3.** Участникът може да докаже съответствието си с изискванията за технически възможности и/или квалификация с възможностите на едно или повече трети лица. В тези случаи, освен документите, определени от възложителя за доказване на съответните възможности, се представят доказателства, че при изпълнението на поръчката ще има на разположение ресурсите на третите лица. Трети лица може да бъдат посочените подизпълнители, свързани предприятия и други лица, независимо от правната връзка на участника с тях.

# ІV. ПОДГОТОВКА И представяне НА ОФЕРТАТА

## 1. Общи изисквания:

**1.1.** За участие в поръчката, всеки участник следва да представи оферта, изготвена при условията и изискванията на настоящите указания, документацията за участие и поканата. Представените образци, неразделна част от настоящата документация и условията, описани в тях са задължителни за участниците. Същата се представя в срока и на адреса, посочени в поканата за обществената поръчка по реда, описан в настоящите указания. Участник ще бъде отстранен от участие в процедурата за възлагане на настоящата обществена поръчка, ако е представил оферта, която е непълна или не отговаря на предварително обявените условия и изисквания на възложителя, обективирани в решението за обществена поръчка и настоящата документация за участие.

**1.2.** Офертата се подписва от законно представляващия участника или от надлежно упълномощено/и лице/а. Във втория случай, в офертата се прилага пълномощното от представляващия участника. Изискуемите документи, които обективират лично изявление на конкретно лице представляващо участника не могат да се подписват и представят от пълномощник.

**1.3.** Всички документи в офертата се представят на български език, без корекции и поправки. Документи, изготвени на чужд език, следва да бъдат придружени с превод на български език. Документи за регистрация, издадени на чужд език се представят и в официален превод по смисъла на §1, т. 16а от ДР на ЗОП.

**1.4.** Всички документи, които не са оригинали, и за които не се изисква нотариална заверка, следва да бъдат заверени от участника копия, с гриф „Вярно с оригинала”, подпис на представляващия и печат на лицето (в приложимите случаи).

## 2. Срок на валидност на офертите за участие:

**Срокът на валидност на офертата** е определен на **90 дни,** считано от датата, посочена като краен срок за получаване на оферти по настоящата процедура, и представлява времето, през което участникът е обвързан с условията на предложенията си. При необходимост, възложителят може да поиска от класираните участници да удължат срока на валидност на офертите си, съгласно чл. 58, ал. 3 от ЗОП.

## 3. Представяне на офертата:

**3.1.** Съгласно чл. 57 от ЗОП, офертата се представя в запечатан непрозрачен плик, от участника или от упълномощен от него представител лично или по пощата с препоръчано писмо с обратна разписка. Върху плика участникът посочва адрес за кореспонденция, телефон и по възможност факс и електронен адрес.

**ДО**

**ОБЩИНА ПЛОВДИВ**

**гр. Пловдив 4000**

**пл. „Стефан Стамболов” №1**

***Относно:*** *Оферта за участие в процедура на договаряне без обявление с предмет:* **„Закупуване и доставка на фотостудио и друга аудиовизуална техника** **и провеждане на обучения”**

**Подател:** *(наименование на участника)*

**Адрес за кореспонденция:** *(пощенски адрес, телефон, факс, електронна поща)*

**3.3.** Офертата следва да бъде представена на адреса, посочен по-горе, преди часа и датата, посочени като краен срок за представяне на офертите. До изтичане на срока за подаване на оферти всеки участник в процедурата може да промени, допълни или да оттегли офертата си.

# ІVА. необходими документи

## 1. Съдържание на Офертата:

**1.1. Списък на документите, съдържащи се в офертата**, подписан и подпечатан от представляващия участника Образец № 10;

**1.2. Оферта** – Образец № 1 и Образец № 1а;

**1.3. Декларация по чл. 47, ал. 9 от ЗОП** – Образец № 4;

**1.4. Декларация по чл. 56, ал. 1, т. 12 от ЗОП** Образец № 5;

**1.5. Декларация по чл. 55, ал. 7 от ЗОПипо чл. 8, ал. 8, т. 2 от ЗОП** –Образец № 6;

**1.6. Декларация** **по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици от участник** – Образец № 9;

**1.7. Декларация-списък на доставките, които са еднакви или сходни с предмета на обществената поръчка, изпълнени през последните три години, считано от датата на подаване на офертата, заедно с доказателство за извършената доставка -** Образец№8;

**1.8.** Копие на документ за внедрена система за управление на качеството ISO 9001, чийто обхват да включва асемблиране/ производство, сервиз и търговия на офис техника или негов еквивалент свързан с търговия на офис техника.

**1.9. „Техническо предложение” –** изготвено в пълно съответствие с образеца от документацията за участие - Образец № 2. В случай, че е приложимо, прилага се декларация по чл. 33, ал. 4 от ЗОП - Образец № 7.

**1.10. „Ценово предложение”** - изготвено в пълно съответствие с образеца от документацията за участие - Образец № 3.

***V. РАЗГЛЕЖДАНЕ, ОЦЕНЯВАНЕ И КЛАСИРАНЕ НА ОФЕРТИТЕ***

**1.** Комисията за разглеждане, оценяване и класиране на офертите се назначава от възложителя след изтичане на срока за приемане на същите и в съответствие с разпоредбите на ЗОП.

**2.** Комисията оценява офертите в съответствие с предварително обявените условия, критерии и показатели за оценка. В работата си по разглеждане, оценка и класиране на офертите Комисията спазва реда, предвиден в чл. 68 – 72 от ЗОП.

**3.** На оценка по определените в документацията критерии и методика за оценка подлежат само офертите на участниците, които не са отсртранени от участие и отговарят на условията, посочени в ЗОП и предварително обявените от възложителя условия.

**4.** Критерият за оценка на офертите в настоящата процедура е ***„икономически най-изгодна оферта”.***

**МЕТОДИКА ЗА ОЦЕНКА НА ОФЕРТИТЕ**

при провеждане на обществена поръчка с предмет:

**„Закупуване и доставка на фотостудио и друга аудиовизуална техника и провеждане на обучения”,** в изпълнение на проект: „*Дигитално културно историческо наследство на Община Пловдив*”, Мярка 2 „Документиране на културната история“ на Програма БГ08 „Културно наследство и съвременни изкуства“, финансирана от ФМ на ЕИП 2009-2014

Критерият за оценка на офертите е ***„икономически най-изгодна оферта”.*** Обстоятелството „*икономически най-изгодна оферта*” се установява от методика за определяне на комплексна оценка на всяка оферта, показателите и тежестта им като целта е да се определи офертата, която предлага най-добро съотношение качество-цена. Участникът, чиято оферта е получила най-висока комплексна оценка, се класира на първо място, а останалите следват в низходящ ред, съгласно съответната им комплексна оценка. Максималният брой точки, който може да бъде присъден на участник при определяне на комплексната му оценка е 100 точки.

**Показатели за определяне на комплексната оценка (КО):**

|  |  |  |  |
| --- | --- | --- | --- |
| **№** | **Показател** | **Максимално възможен брой точки** | **Относителна тежест в КО** |
| **1** | Срок за изпълнение **(С)** | 100 | 10 % |
| **2** | Технически предимства и функционални характеристики **(Т)** | 100 | 40% |
| **3** | Цена **(Ц)** | 100 | 50% |

**КО – комплексната оценка** на офертата, се изчислява по следната формула:

**КО = С\*10% + Т\*40% + Ц\*50%**

**3.1. Показател „Срок за изпълнение” (С):**

Оценява се предложеният срок за изпълнение на поръчката (*доставка на оборудването*) в календарни дни, посочен в документа „*Техническо предложение*”. Изчислява се по формулата:

**С = (Сmin/Сn)\*100**

Където:

**Сmin** – *най-краткият предложен срок;*

**Сn –** *срокът, предложен от участника, чиято оферта се оценява;*

**3.2. Показател „Технически предимства и функционални характеристики” (Т):**

Оценяват се техническите предимства и функционални характеристики на основните видове предложено оборудване по отношение на определени параметри. Оценката се извършва по общо 7 подпоказателя, както следва:

|  |  |  |  |
| --- | --- | --- | --- |
| **№** | **Подпоказател** | **Максимален брой точки** | **Формула за изчисляване на точките по подпоказателя** |
| **1** | Мегапиксели на матрицата **(Т1)**  *\*Оценява се предложението по спецификацията за „Фотоапарат – тяло+памет”* | **10,00** | **Т1 = (Т1n/Т1max)\*10**  Където:  **T1max** – максимален предложен брой мегапиксели;  **Т1n** – брой мегапиксели, предложени от участника, чиято оферта се оценява; |
| **2** | Максимална светлосила на обектива **(Т2)**  *\*Оценява се предложението по спецификацията за „Обектив”* | **15,00** | **Т2 = (Т2n/Т2max)\*15**  Където:  **T2max** – максимална предложена светлосила;  **Т2n** – светлосила, предложена от участника, чиято оферта се оценява; |
| **3** | Максимална височина на статива **(Т3)**  *\*Оценява се предложението по спецификацията за „Статив”* | **15,00** | **Т3 = (Т3n/Т3max)\*15**  Където:  **T3max** – максимална предложена височина;  **Т3n** – височина, предложена от участника, чиято оферта се оценява; |
| **4** | Радиус на действие **(Т4)**  *\*Оценява се предложението по спецификацията за „Синхронизатори и дистанционно”* | **15,00** | **Т4 = (Т4n/Т4max)\*15**  Където:  **T4max** – максимален предложен радиус;  **Т4n** – радиус, предложен от участника, чиято оферта се оценява; |
| **5** | Водещо число на светкавицата **(Т5)**  *\*Оценява се предложението по спецификацията за „Светкавица”* | **15,00** | **Т5 = (Т5n/Т5max)\*15**  Където:  **T5max** – максимално предложено водещо число;  **Т5n** – водещо число, предложено от участника, чиято оферта се оценява; |
| **6** | Физически размер на матрицата **(Т6)**  *\*Оценява се предложението по спецификацията за „Дигитален фотоапарат”* | **20,00** | **Т6 = (Т6n/Т6max)\*20**  Където:  **T6max** – максимален предложен физически размер на матрицата;  **Т6n** – физически размер на матрицата, предложен от участника, чиято оферта се оценява; |
| **7** | Размер на паметта **(Т7)**  *\*Оценява се предложението по спецификацията за „Дигитална видеокамера”* | **10,00** | **Т7 = (Т7n/Т7max)\*10**  Където:  **T7max** – максимален предложен размер на паметта;  **Т7n** – размер на паметта, предложен от участника, чиято оферта се оценява; |
| **Общо:** | | **100,00** |

Оценката по показател **„Технически предимства и функционални характеристики” (Т)** се изчислява по следната формула:

**Т = Т1 + Т2 + Т3 + Т4 + Т5 + Т6 + Т7**

**3.4. Показател „Цена” (Ц):**

Оценява се предложената обща крайна цена за изпълнение на поръчката (*доставка на оборудването*), посочена в документа „*Ценово предложение*”. Изчислява се по формулата:

**Ц = (Цmin/Цn)\*100**

Където:

**Цmin** – *най-ниската предложена цена;*

**Цn –** *цената, предложена от участника, чиято оферта се оценява;*

**\*\*\* Получените стойности от всяко изчисление по формулите за определяне на точките за всеки показател и за комплексните оценки ще бъдат закръгляни до втория знак след десетичната запетая.**

***VІ. ЕТИЧНИ КЛАУЗИ И ДРУГА ИНФОРМАЦИЯ***

**1.** Желаещите да получат документация за участие в настоящата процедура за възлагане на обществена поръчка могат да направят това, като я изтеглят безплатно от Профила на купувача на Община Пловдив. Хиперлинк към преписката на обществената поръчка е посочен в решението.

**2.** Условията за искане и съответно - получаване на разяснения по документацията за участие - са подробно разписани в чл. 29 от ЗОП.

**3.** Комуникация:

**3.1.** Обменът на информация може да се извърши по пощата, по факс, по електронен път при условията и по реда на Закона за електронния документ и електронния подпис или чрез комбинация от тези средства по избор на възложителя.

**3.2.** Решенията на възложителя, за които той е длъжен да уведоми участниците, се връчват лично срещу подпис или се изпращат с препоръчано писмо с обратна разписка, по факс или по електронен път при условията и по реда на Закона за електронния документ и електронния подпис. Достатъчно е достигането до адресата по поне един от посочените начини.

**3.3.** В случай на промяна на датата и часа на отваряне на офертите, участниците в процедурата ще бъдат уведомени чрез публикуване на съобщение в Профила на купувача на Община Пловдив, към преписката на обществената поръчка.

**3.4.** Всички действия на възложителя към участниците са в писмен вид. Всяка информация ще бъде обявена от Възложителя в Профила на купувача на Община Пловдив, към преписката на обществената поръчка.

**4.** Всеки опит на участник да се сдобие с поверителна информация, да сключи незаконно споразумение с конкуренти или да окаже влияние върху комисията или Възложителя по време на процеса на разглеждане, оценка и класиране на офертите може да доведе до отстраняване на участника от процедурата или до административни наказания.

**5.** Всички приложения, описани в настоящата документация представляват неразделна част от същата.

**Списък с полезни връзки към публични регистри и компетентни органи, съгласно действащото законодателството в Република България:**

Търговски регистър към Агенция по вписванията (ТР) - <http://www.brra.bg/>

Национална агенция за приходите (НАП) - [www.nap.bg/](http://www.nap.bg/)

Портал за електронни услуги на НАП - <https://inetdec.nra.bg/>

Министерство на правосъдието на Република България - <http://mjs.bg/>

Публични регистри – проект на Фондация Програма Достъп до Информация - [www.publicregisters.info/](http://www.publicregisters.info/)

*(списъкът не е изчерпателен)*

**По неуредените въпроси от настоящата документация ще се прилагат разпоредбите на Закона за обществените поръчки и приложимите разпоредби на действащото законодателство в Република България.**